মিরাটে গণেশ বিসর্জনের শোভাযাত্রায় খুন যুবক

ওয়েবডেস্ক- গণেশ বিসর্জনকে (Ganesh visarjan ) ঘিরে মিরাটে (Meerut)  খুন (Youth Murder) । দুটি গ্রুপের মধ্যে সংঘর্ষের কারণে এই ঘটনা ঘটেছে বলে জানা গেছে। মৃতের নাম ববি। ২১ বছরের ওই যুবককে উপর বাইকে করে এসে একদল হামলা চালায়। ধারালো অস্ত্র দিয়ে তার উপর আঘাত করা হয়। আহত অবস্থায় ওই যুবককে হাসপাতালে ভর্তি করা হয়। চিকিৎসাধীন অবস্থায় মৃত্যু হয় তার। শনিবার রাতে মিরাটের সারধনায় গণেশ বিসর্জন শোভাযাত্রার চলছিল। সেখানে ছিল ববি। হঠাৎ একদল যুবক বাইকে করে এসে ববির উপর আক্রমণ চালায়। বিশাল শোভাযাত্রাটি যখন ডিজের তালে তালে এগিয়ে যাচ্ছিল তখন এই ঘটনা ঘটে।

পুলিশ জানিয়েছে, ববির একই সম্প্রদায়ের আরেক যুবক শেখর-এর সঙ্গে বিরোধ চলছিল। দুজনেই জিমে যাতায়াত করতেন এবং আগের দিন তাদের মধ্যে ঝগড়া হয়েছিল বলে জানা গেছে। শেখরের বিরুদ্ধে মিছিলের সময় ববিকে ছুরিকাঘাত করার অভিযোগ উঠেছে। শোভাযাত্রা, লাউড স্পিকারের আওয়াজের সুযোগ নিয়ে অভিযুক্তরা ঘটনাস্থল থেকে পালিয়ে যায়।  তবে পুলিশ স্পষ্ট করে জানিয়েছে যে এই হামলার সঙ্গে মিছিলের সরাসরি কোনও যোগসূত্র ছিল না, কারণ ছুরিকাঘাতের সময় মিছিলটি এগিয়ে গিয়েছিল।

আরও পড়ুন- বন্যাকবলিত পাঞ্জাব পরিদর্শনে প্রধানমন্ত্রী, কী কী কর্মসূচি রয়েছে?

মিরাট পুলিশ সুপার (গ্রামীণ) রাকেশ কুমার জানিয়ছেন, মৃতের পরিবার ও প্রাপ্ত ভিডিয়ো ফুটেজের মাধ্যমে সারাধানা থানায় (Saradhana Thana) একটি অভিযোগ দায়ের হয়েছে। এফআইআরে দুজন ছাড়াও অজ্ঞাতপরিচয় বেশ কয়েকজনের নাম উল্লেখ করা হয়েছে। ঘটনার পর পুলিশ একজন অভিযুক্ত এবং আরেকজন সন্দেহভাজনকে গ্রেফতার করে, আরও দুজনকে জিজ্ঞাসাবাদ করছে।

দেখুন আরও খবর-